stanford-oval/wikipedia huggingface dataset:
Donna Gurr

| Mitalit> Maa:   Kanada. Olympialaiset  | Mitalit> Maa:   Kanada. Olympialaiset  | Mitalit> Maa:   Kanada. Olympialaiset  | Maa:   Kanada>  |
| --- | --- | --- | --- |
|  Pronssia | München 1972 | 200 m selkäuinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Edinburgh 1970 | 200 m selkäuinti |  |
|  Hopeaa | Christchurch 1974 | 100 m selkäuinti |  |
|  Pronssia | Edinburgh 1970 | 100 m selkäuinti |  |
|  Pronssia | Edinburgh 1970 | 4×100 m sekauinti |  |
|  Pronssia | Christchurch 1974 | 200 m selkäuinti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Cali 1971 | 100 m selkäuinti |  |
|  Kultaa | Cali 1971 | 200 m selkäuinti |  |
|  Kultaa | Cali 1971 | 4×100 m sekauinti |  |
|  Hopeaa | Cali 1971 | 4×100 m vapaauinti |  |
Donna-Marie Gurr (s. 18. helmikuuta 1955 Vancouver) on kanadalainen uimari, joka saavutti arvokisamitaleja 1970-luvun alussa erityisesti selkäuinnissa.
Gurr saavutti Münchenin olympialaisissa 1972 pronssia 200 metrin selkäuinnissa ajalla 2.23,22. Hän hävisi selvästi kahdelle yhdysvaltalaisuimarille mutta voitti neljänneksi sijoittuneen Länsi-Saksan Annegret Koberin 0,13 sekunnilla. Samoissa kisoissa Gurr sijoittui 100 metrin selkäuinnin välierissä yhdeksänneksi ja hävisi 0,03 sekuntia viimeisenä loppukilpailuun selvinneelle Itä-Saksan Christine Herbstille.
Gurr voitti Pan-Amerikan kisoissa 1971 kultaa 100:n ja 200 metrin selkäuinneissa ja sekauintiviestissä sekä saavutti hopeaa vapaauintiviestissä. Kansainyhteisön kisoissa 1970 hän saavutti hopeaa 200 metrin selkäuinnissa sekä pronssia 100 metrin selkäuinnissa ja sekauintiviestissä. Kansainyhteisön kisoissa 1974 hän saavutti hopeaa 100 metrin selkäuinnissa ja pronssia 200 metrin selkäuinnissa.
Don’t Call Me Up

| ”Don’t Call Me Up” Mabel |
| --- | --- | --- |

Singlen tiedot
 Albumilta: High Expectations & Ivy to Roses
 Äänitetty : joulukuu 2018
 Julkaistu: 18. tammikuuta 2019
 Formaatti: digitaalinen lataus, suoratoisto
 Tuottaja(t): Steve Mac
 Tyylilaji: trooppinen house, pop
 Kesto: 02.58
 Levy-yhtiö: Polydor, Capitol
Mabelin muut singlet
| ”One Shot” 2018 | ”Don’t Call Me Up” 2019 | ”Mad Love” 2019 |
Don’t Call Me Up on brittiläisen laulaja-lauluntekijän Mabelin musiikkikappale. Sen julkaisivat Polydor Records ja Capitol Records sekä hänen Ivy to Roses debyytti EP-levyltä että hänen High Expectations-debyyttistudioalbumilta 18. tammikuuta 2019. Kappaleen ovat sanoittaneet Mabel, Camille Purcell sekä sen tuottaja Steve Mac. Kappaleen musiikkivideo julkaistiin Mabelin YouTube-kanavalla singlen julkaisupäivänä.
"Don’t Call Me Up" oli kaupallisesti kohtalainen menestys, sen päästyä singlelistan viiden parhaan joukkoon Alankomaissa, Belgiassa, Bulgariassa, Irlannissa, Britanniassa, Norjassa ja Sloveniassa sekä kymmenen parhaan joukkoon Itävallassa, Kreikassa, Liettuassa, Skotlannissa, Suomessa, Sveitsissä, Tanskassa, Unkarissa ja Virossa. Lisäksi se on myynyt kaksinkertaista platinaa Belgiassa, Britanniassa, Italiassa, Kanadassa, Puolassa ja Tanskassa.
Käännös suomeksi
Dekstriini

Dekstriinipolymeerin toistuva yksikkö
Dekstriini, tärkkelyskumi, (C6H10O5)n, tärkkelyksen pilkkoutumistuote, jota syntyy kuumennettaessa tärkkelystä tai käsiteltäessä sitä hapoilla tai amylaasientsyymillä; dekstriiniä on mm. leivän kuoressa. Dekstriini on valkoista ainetta, joka ei sanottavasti liukene alkoholiin, mutta muodostaa pienen vesimäärän kanssa liimamaisen seoksen, jota käytetään mm. liimaseoksiin.
Dekstriinin CAS-numero on 9004-53-9.
Aiheesta muualla

Human Metabolome Database (HMDB): Dextrin (englanniksi)
Kyoto Encyclopedia of Genes and Genomes (KEGG): Dextrin (englanniksi)
ChemBlink: Dextrin (englanniksi)
Dubrovački trubaduri

Dubrovački trubaduri oli kroatialainen beat-, folk- ja popyhtye, jonka Đelo Jusić muodosti vuonna 1961. Yhtye voitti jugoslavialaisen Jugovizija-laulukilpailun vuonna 1968 kappaleella Jedan dan ja valikoitui näin Jugoslavian edustajaksi saman vuoden Eurovision laulukilpailuun. Kuitenkin tuohon aikaan Eurovision laulukilpailussa sallittiin vain sooloartisteja ja duoja, joten kansainväliseen kilpailuun yhtye osallistui duona Luči Capurso & Hamo Hajdarhodžić. Duo sijoittui Eurovision laulukilpailussa jaetulle seitsemännelle sijalle 17 kilpailijan joukosta. Yhtye pyrki Jugoslavian edustajaksi Eurovision laulukilpailuun myös vuonna 1976 kappaleella Zeleni se ružmarin ja sijoittui Jugoslavian karsintana toimineessa Opatija Festival -kilpailussa 13:nneksi. Yhtye jatkoi erilaisilla kokoonpanoilla 1980-luvun alkuun.
Dennis Priestley

Dennis Priestley vuonna 2007.
Dennis Priestley (s. 16. heinäkuuta 1950 Mexborough, Yhdistynyt kuningaskunta) on ammattilaisuransa päättänyt englantilainen dartsinpelaaja. Priestley on lajin kaksinkertainen maailmanmestari (1991, 1994) ja ensimmäinen pelaaja, joka voitti sekä BDO:n että PDC:n maailmanmestaruusturnaukset.
Ura

Priestley aloitti ammattilaisuransa vasta lähes 40-vuotiaana vuonna 1989. 1991 maailmanmestaruuden voittanut Priestley oli yksi kuudestatoista pelaajasta, jotka erosivat BDO-liitosta perustaakseen lajille uuden ammattilaisten järjestön, World Darts Councilin (nykyisin PDC).
Priestley voitti uuden järjestön ensimmäisen maailmanmestaruusturnauksen 1994 ja voitti näin ensimmäisenä pelaajana molempien liittojen mestaruudet. Priestley on ainoa pelaaja, joka on voittanut mestaruudet ensimmäisillä turnaukseenosallistumiskerroillaan. Myöhempinä vuosina hän eteni neljä kertaa (1996, 1997, 1998, 2000) loppuotteluun, häviten jokaisella kerralla Phil Taylorille.
PDC:n maailmanlistan ykköseksi marraskuusta 1994 huhtikuuhun 1995 sijoittuneen Priestleyn ura lähti vähitellen hiipumaan vuosituhannen vaihteen jälkeen. Vuoden 2000 maailmanmestaruusfinaalin jälkeen parhaiksi saavutuksiksi jäivät US Openin voitto 2009 sekä World Grand Prixin (2005, 2006), Premier League Dartsin (2007) ja World Matchplayn (2008) semifinaalisijat.
Priestley päätti ammattilaisuransa 2014.
Saavutukset

BDO:n maailmanmestari: 1991.
PDC:n maailmanmestari: 1994.
Aiheesta muualla

Dennis Priestleyn kotisivu
Dartsdatabase (Arkistoitu – Internet Archive)
Dirofilaria repens

|  |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Sukkulamadot Nematoda
Luokka::  Chromadorea
Lahko::  Spirurida
Heimo::  Onchocercidae
Suku::  Dirofilaria
Laji::  repens
Kaksiosainen nimi
 Dirofilaria repens  Railliet & Henry, 1911 
Katso myös
   Dirofilaria repens Wikispeciesissä   Dirofilaria repens Commonsissa 
Dirofilaria repens on loinen, joka leviää hyttysten välityksellä eläimestä toiseen. Sen aiheuttamat oireet ovat lieviä. Koirilla toukat havaitaan verenkierrossa muiden tutkimusten yhteydessä. Toukka kehittyy aikuiseksi puolessa vuodessa. Naaras on aikuisena 25–30 senttimetriä pitkä. Loinen tarvitsee kehittyäkseen hyttystä, ja se leviää siten vain lämpimänä vuodenaikana.
Loista tavataan lihansyöjillä, kuten kissassa, sudessa, ketussa ja piisamissa. Ihmisessä se ei kehity aikuiseksi eikä siten levitä toukkia, mutta se voi aiheuttaa ihoon tai silmään tulehduspesäkkeitä.
Suomessa loinen on toistaiseksi havaittu vain kerran, Romaniasta tuodusta koirasta, jolta poistettiin ihopatti. Sen leviäminen Suomessa on todennäköistä vasta, jos ilmasto lämpenee edelleen, sillä se edellyttää hyvin lämpimiä kesiä. Virossa on havaittu kotoperäisiä loistapauksia vuonna 2014. Laajemmin sitä esiintyy Etelä-Euroopassa, joten sieltä tuotujen löytökoirien mukana sitä voi tulla Suomeen.
Dirofilaria repens on sukua vaaralliselle Dirofilaria immitis -loiselle, jota sanotaan myös sydänmadoksi. Siihen annettu estolääkitys tehoaa myös D. repensiin.
Aiheesta muualla

Dirofilaria repens Microfilaremia in Three Dogs in Estonia. Jokelainen P, Mõtsküla PF, Heikkinen P, Ülevaino E, Oksanen A, Lassen B. Vector Borne Zoonotic Dis. 2016.
Uusi loistartunta Suomeen tuodussa koirassa (Arkistoitu – Internet Archive). Evira.fi.
Taxonomy: Dirofilaria repens. UniProt. (englanniksi)
Paananen, Karoliina: Parasiittimato eleli naisen kasvoissa viikkoja – loinen voi kasvaa jopa 17 senttimetriä pitkäksi Ilta-sanomat.  23.6.2018. Viitattu 23.6.2018.
Daniel Jansson

| Daniel Jansson> Henkilötiedot |
| --- | --- |
Koko nimi:  Daniel Jansson
Syntynyt: 11. kesäkuuta 1979 (ikä 45) Sollentuna, Ruotsi
Kansalaisuus:   Suomi
Koripalloilija
Pituus:  180 cm
Paino:  88 kg
Pelaajaura
Yliopistojoukkueet
:  Lakeland University
Seurajoukkueet
1998–1999 2005–2006 2006–2007:  Vantaan Pussihukat Porvoon Tarmo Vantaan Pussihukat
Valmennusura
2007−2008 2014–2019 2019–2020 2020–:  Vantaan Pussihukat (apuv.) W. Youngstars/OrangeAcademy Ratiopharm Ulm (apuv.) Tigers Tübingen
Daniel Jansson (s. 11. kesäkuuta 1979 Sollentuna, Ruotsi) on suomalainen koripallovalmentaja ja kilpauransa päättänyt koripalloilija. Jansson on valmentanut etenkin Saksassa, missä hänet valittiin Weißenhorn Youngstarsin päävalmentajana Pro B -sarjan mestaruuden myötä sarjan vuoden valmentajaksi vuonna 2017.
Elämä ja ura > Pelaajasta valmentajaksi

Janssonin äiti on suomalainen ja isä ruotsalainen, jonka sukujuuret ovat Libanonin Beirutista. Jansson syntyi Ruotsin Sollentunassa 11. kesäkuuta 1979 ja muutti Suomeen kolmevuotiaana vanhempiensa erottua. Jansson oli koripalloilijana kouvolalaisen Kouvojen kasvatti. Hän pelasi Vantaan Pussihukissa kaksi miesten pääsarjaottelua lokakuussa 1998 ja pelasi myös alle 16- ja alle 18-vuotiaiden maajoukkueissa. Hän opiskeli ja pelasi yhteensä neljä vuotta yhdysvaltalaisissa yliopistoissa Pohjois-Carolinassa ja Wisconsinissa ja opiskeli sekä pelasi vuoden verran myös Alankomaissa ja Belgiassa valmistuen kauppatieteiden maisteriksi Maastrichtin yliopistosta. Vuosina 2005–2007 Jansson pelasi kaksi kautta Korisliigaa vaihtopelaajana, ensimmäisen kauden Porvoon Tarmossa ja jälkimmäisen Pussihukissa. Hän päätti pelaajauransa vuoteen 2007 koska ei motivoitunut enää uuden kauden aloittamisesta pelaajana ja halusi keskittyä valmentajanuransa edistämiseen. Seuraavat vuodet hän toimi Pussihukissa sekä valmentajana että toiminnanjohtajana.
Elämä ja ura > Saksa

Vuonna 2010 Jansson valmistui Suomen Koripalloliiton huippukoripallovalmentajatutkinnosta kurssinsa priimuksena. Kesällä 2014 hän siirtyi valmentamaan Saksaan: hän valmensi Ratiopharm Ulmin toisiinsa linkittyneitä kolmannella sarjatasolla pelannutta kehitysjoukkuetta, seuran alle 19-vuotiaiden joukkuetta ja aluesarjajoukkuetta. Hän oli valmentanut jo aikaisemmin Suomen nuorisomaajoukkueita. Vuonna 2016 Jansson valittiin Saksan alle 19-vuotiaiden pääsarjan NBBL:n vuoden valmentajaksi ja sarjan All Star -valmentajaksi.
Maaliskuussa 2017 Jansson teki Ulmin organisaation kanssa kaksivuotisen jatkosopimuksen. Vuonna 2017 Janssonin valmentama, paikallisista nuorista saksalaispelaajista koostunut Weißenhorn Youngstars voitti Saksan Pro B:n eli kolmannen sarjatason mestaruuden ja nousi sarjatason ylöspäin. Jansson valittiin kauden päätteeksi Pro B:n vuoden valmentajaksi. Syksyllä 2018 Jansson aloitti Ulmin organisaatiossa uuden kasvatusprojektin Pro B:ssä. Lokakuussa 2019 hänet palkittiin laadukkaasta alueellisesta juniorityöstä Kurt-Siebenhaar-palkinnolla.
Kaudella 2019–2020 Jansson toimi Saksan pääsarjajoukkue Ratiopharm Ulmin apuvalmentajana Jaka Lakovičin alaisuudessa vastuualueinaan joukkueen nuorisopelaajisto ja puolustuspelaaminen. Koronaviruspandemian häirittyä kauden loppua se päätettiin pelata turnausmuotoisena: Ulm voitti lopputurnauksessa oman alkulohkonsa tappioitta.
Huhtikuussa 2020 Janssonin uutisoitiin siirtyvän seuraavaksi kaudeksi Saksan toiseksi korkeimmalla sarjatasolla pelanneen Tigers Tübingenin päävalmentajaksi: nuorten valmentajana profiloitunut Jansson hankittiin seuraan sen uudelleenrakennusprojektia varten. Projektiin liittyen seuraan hankittiin muun muassa Suomen maajoukkuepelaaja Elias Valtonen, jonka siirtymiseen Janssonilla oli merkittävä vaikutus.
Saavutukset

Saksan Pro B:n (3. sarjataso) vuoden valmentaja 2017
Saksan Pro B:n (3. sarjataso) mestaruus 2017
Saksan alle 19-vuotiaiden pääsarjan (NBBL) vuoden valmentaja 2016
Saksan alle 19-vuotiaiden pääsarjan (NBBL) All Star -valmentaja 2016
Dunlop-venttiili

Dunlop-venttiili
Dunlop-venttiili on yleisin ja edullisin polkupyörän sisäkumiin yhdistetty venttiili, jonka keksijä on C. H. Woods.
Muita venttiilityyppejä ovat Schrader ja Presta. Jos pumppu ei sovi tietylle venttiilityypille niin sopivaa adapteria käyttämällä soveltuu.
Don’t Call Me Angel

| ”Don’t Call Me Angel” Ariana Grande, Miley Cyrus & Lana Del Rey |
| --- | --- | --- |

Singlen tiedot
 Albumilta: Charlie's Angels: Original Motion Picture Soundtrack
 Julkaistu: 13. syyskuuta 2019
 Formaatti: CD single, 7" single, 12" single, kasetti, digitaalinen lataus, suoratoisto
 Tekijä(t): Ariana Grande Max Martin Savan Kotecha Ilya Salmanzadeh Miley Cyrus Alma-Sofia Miettinen Lana Del Rey
 Tuottaja(t): Max Martin Ilya Salmanzadeh
 Tyylilaji: pop, trap
 Kesto: 03.10
 Levy-yhtiö: Republic Records
Ariana Granden muut singlet
| ”Boyfriend” 2019 | ”Don’t Call Me Angel” 2019 | ”Good as Hell (Remix)” 2019 |
Miley Cyrusin muut singlet
| ”Slide Away” 2019 | ”Don’t Call Me Angel” 2019 | ”Midnight Sky” 2020 |
Lana Del Reyn muut singlet
| ”The Greatest” 2019 | ”Don’t Call Me Angel” 2019 | ”Norman Fucking Rockwell” 2019 |
”Don’t Call Me Angel” on yhdysvaltalaislaulajien Ariana Granden, Miley Cyrusin sekä Lana Del Reyn musiikkikappale. Sen julkaisi Republic Records singlenä elokuvan Charlien enkelit viralliselta soundtrack-levyltä 13. syyskuuta 2019. Kappaleen ovat sanoittaneet Grande, Cyrus, Rey, Max Martin, Savan Kotecha, Ilya Salmanzadeh sekä Alma Miettinen ja sen tuottivat Martin sekä Ilya. Kappaleen musiikkivideo julkaistiin singlen julkaisupäivänä ja sillä nähdään kaikki kolme laulajaa esiintymässä mustissa enkelipuvuissa siipien kera.
”Don’t Call Me Angel” oli kansainvälinen menestys, sen päästyä singlelistan kärkeen Kreikassa, Islannissa, Israelissa, Libanonissa, Skotlannissa ja Unkarissa sekä viiden parhaan joukkoon Australiassa, Irlannissa, Isossa-Britanniassa, Latviassa, Liettuassa, Singaporessa, Slovakiassa, Sveitsissä, Tšekissä ja Virossa. Lisäksi se on myynyt Brasiliassa platinaa. Kappaleen ensimmäinen live-esitys tapahtui Cyrusin esittämänä iHeartRadio Music Festivalilla 21. syyskuuta 2019.
Käännös suomeksi
Dunn (täsmennyssivu)

Dunn voi tarkoittaa seuraavia:
Dunn, yhdysvaltalainen kilpa-autovalmistaja
Dunn, seuraavien henkilöiden sukunimi:
Clive Dunn (1920–2012), englantilainen näyttelijä, laulaja ja viihdetaiteilija
Crystal Dunn (s. 1992), yhdysvaltalainen jalkapalloilija
Debbie Dunn (s. 1978), yhdysvaltalainen pikajuoksija
Desmond Robert Dunn (1929–2003), australialainen kirjailija
Donald Dunn (1941–2012), yhdysvaltalainen basisti
Jack Dunn (1917–1938), brittiläinen taitoluistelija
James Dunn (1901–1967), yhdysvaltalainen näyttelijä
Jarryd Dunn (s. 1992), brittiläinen pikajuoksija
Jeff Dunn (s. 1961), englantilainen Black metal -kitaristi
John Dunn (1934–2004), brittiläinen radiotoimittaja
Kevin Dunn (s. 1956), yhdysvaltalainen näyttelijä
Kris Dunn (s. 1994), yhdysvaltalainen koripalloilija
Mignon Dunn (s. 1928), yhdysvaltalainen oopperalaulaja
Nora Dunn (s. 1952), yhdysvaltalainen näyttelijä ja koomikko
Richie Dunn (1957–2016), yhdysvaltalainen jääkiekkoilija
Ryan Dunn (1977–2011), yhdysvaltalainen näyttelijä
Trevor Dunn (s. 1968), yhdysvaltalainen basisti
Tricia Dunn-Luoma (s. 1975), yhdysvaltalainen jääkiekkoilija
Vince Dunn (s. 1996), kanadalainen jääkiekkoilija
Winfield Dunn (1927–2024), yhdysvaltalainen poliitikko, Tennesseen kuvernööri 1971–1975
Dunn, kuvitteellisia henkilöitä:
David Dunn, päähahmo ja supersankari elokuvassa Unbreakable – särkymätön.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Damir Yryspajev

| Damir Yryspajev> Henkilötiedot |
| --- | --- |
Syntynyt: 25. huhtikuuta 1995 (ikä 29) Öskemen, Kazakstan
Kansalaisuus:   Kazakstan
Jääkiekkoilija
Pelipaikka:  hyökkääjä/puolustaja
Maila:  oikea
Pituus:  187 cm
Paino:  92 kg
Seura
Seura:  Barys Astana
Sarja:  Kazakstanin mestaruussarja
Pelinumero:  25
Pelaajaura
Pääsarjaura:  2011–
Aik. seurat:  Barys Astana (KHL) Berkut Karaganda (Kazakstan)
Damir Muratuly Yryspajev (synt. Muqangalijev; kaz. Дамир Мұратұлы Ырыспаев (Мұқанғалиев), Damir Mūratūly Yryspaev (Mūqanğalıev); ven. Дамир Муратович Рыспаев (Мухангалиев), Damir Muratovitš Ryspajev (Muhangalijev); s. 25. huhtikuuta 1995 Öskemen, Kazakstan) on kazakstanilainen jääkiekkoilija, joka pelaa Kazakstanin mestaruusarjaa Nomad Astanassa. Hän on pelipaikaltaan hyökkääjä, mutta osaa pelata myös puolustajana. Yryspajev laukoo oikealta. Hänet on tunnettu pelityyliltään tappelijana. Yryspajev sai elokuussa 2016 harjoitusottelussa kiinalaista KHL-joukkue Kunlun Red Staria vastaan pelatun ottelun väkivaltaisuuksiensa vuoksi elinikäisen pelikiellon KHL:ään 18. elokuuta 2016, joka kuitenkin peruttiin 26. joulukuuta 2017
Ura > Seuraura

Yryspajev on Torpedo Ust-Kamenogorskin kasvatti. Hän pelasi ensimmäiset miesten pelinsä kuitenkin vain 16-vuotiaana Barys Astanan kakkosjoukkueessa Kazakstanin mestaruussarjassa kaudella 2011–2012. Kaudeksi 2012–2013 Yryspajev siirtyi Venäjän nuorten sarja MHL:n kazakstanilaisjoukkue Snežnyje Barsy Astanaan. Hän sijoittui 119 minuutillaan sarjan jäähypörssissä yhdeksänneksi. Kaudesta 2013–2014 Yryspajev pelasi noin puolet Kazakstanin mestaruussarjan Berkut Karagandassa. Hän jakoi sarjan jäähypörssin viidennen sijan Arlan Kokshetaun Daniel Hančákin kanssa 97 minuutillaan.
Kaudella 2014–2015 Yryspajev nousi Barys Astanan KHL-joukkueeseen, jossa hän pelasi seitsemän runkosarjaottelua ilman tehopisteitä ja keräten jopa 83 jäähyminuuttia. Yryspajev pelasi kauden aikana miesten pelejä myös kuuden ottelun verran Kazakstanin mestaruussarjan Nomad Astanassa. Hän tappeli KHL:n puolella lähes aina jäälle päästyään entisenä NHL-tappelijana tunnetun Barysin päävalmentaja Andrei Nazarovin alaisuudessa. Kaudella 2015–2016 Yryspajev palasi taas tuttuun pelityyliinsä, kun Nazarov palasi joukkueen luotsiksi erotetun Erlan Sagymbajevin tilalle lokakuussa 2015. Yryspajev keräsi 16 runkosarjaottelussa peräti 111 jäähyminuuttia. Hän vahvisti kevätkaudella taas myös Nomadia.
8. elokuuta 2016 Barys Astanan Kazakstanin presidentin cupissa pelatussa harjoitusottelussa KHL:n kiinalaista laajennusjoukkue Kunlun Red Staria vastaan Yryspajev syyllistyi jo ottelun kolmannella minuutilla poikkeukselliseen ylilyöntiin tyrmättyään ensin Tomáš Marcinkon nyrkillä jäänpintaan. Marcinko sai tilanteesta aivotärähdyksen. Tämän jälkeen Yryspajev hyökkäsi muiden jäällä olleiden Kunlunin pelaajien, Vitali Zotovin, Aleksandr Mikulovitšin ja Rudi Yingin kimppuun. Sitten hän yritti lyödä vielä vastustajan vaihtoaitioissa olleita pelaajia, kunnes tuomarit saivat Yryspajevin rauhoitettua. Myös muita jäällä olleita Barysin pelaajia haki tappelua. Kunlunin päävalmentaja Vladimir Jurzinov Jr. päätti kuitenkin käskeä joukkueensa pukukoppiin ja keskeyttää ottelun Barysin pelaajien väkivaltaisuuden vuoksi. Kunlun tuomittiin häviämään ottelu lukemin 0–5. Seuraavana päivänä KHL asetti Yryspajevin pelikieltoon toistaiseksi. Kunlunin toimitusjohtaja Vladimir Kretšin kertoi seuran tekevän tilanteesta tutkintapyynnön Kazakstanin poliisille. 18. elokuuta 2016 KHL päätti asettaa Yryspajevin elinikäiseen pelikieltoon liigassa.
Yryspajev palasi kaudeksi 2016–2017 Nomad Astanaan. Hän voitti kauden päätteeksi Kazakstanin-mestaruuden.
Yryspajevin KHL-pelikielto kumottiin 26. joulukuuta 2017. Hän solmi vuoden 2017 lopussa kauden loppuun ulottuvan sopimuksen Barys Astanan kanssa.
Ura > Maajoukkueura

Yryspajev pelasi alle 20-vuotiaiden IB-divisioonan MM-kilpailuissa vuonna 2015 voittaen kultaa sekä alle 18-vuotiaiden IB-divisioonan MM-kilpailuissa vuonna 2013 voittaen kultaa. Hänet nimettiin myös Kazakstanin vuoden 2016 miesten MM-joukkueeseen, mutta Yryspajevin kisapassia ei lopulta kuitenkaan leimattu.
Dunkirkmax

Dunkerquen sijainti.
Dunkirkmax tarkoittaa suurinta Dunkerquen satamaan mahtuvaa rahtilaivaa. Ranskalaisen Dunkerquen kaupungin nimi kirjoitetaan englanniksi Dunkirk. Tämän kokoluokan laivojen suurin pituus on korkeintaan 289 metriä, suurin leveys korkeintaan 45 metriä ja kantavuus alle 177 000 tonnia.
Max-kokoiset alustyypit
Aframax
Baltimax
Chinamax
Dunkirkmax
Handymax
Japanamax
Kamsarmax
Malaccamax
Medimax
Newcastlemax
Panamax
Saimax
Seawaymax
Setouchmax
Suezmax
Supramax
B-Max
C-Max
P-Max
Q-Max
V-Max
Derek Fisher

| Derek Fisher |
| --- | --- |
 Fisher vuonna 2014.
Henkilötiedot
Koko nimi:  Derek Lamar Fisher
Syntynyt: 9. elokuuta 1974 (ikä 50) Little Rock, Arkansas, Yhdysvallat
Kansalaisuus:   Yhdysvallat
Koripalloilija
Pituus:  185 cm
Paino:  95 kg
NBA-varaus:  24. varaus 1996 (Los Angeles Lakers)
Pelaajaura
Yliopistojoukkueet
1992–1996:  Arkansasin yliopisto
Seurajoukkueet
1996–2004 2004–2006 2006–2007 2007–2012 2012 2012 2012–2014:   Los Angeles Lakers  Golden State Warriors  Utah Jazz  Los Angeles Lakers  Oklahoma City Thunder  Dallas Mavericks  Oklahoma City Thunder
Valmennusura
2014–2016:   New York Knicks
Aiheesta muualla
www.derekfisher2.com
Derek Lamar Fisher (s. 9. elokuuta 1974 Little Rock, Arkansas) on yhdysvaltalainen koripallovalmentaja ja pelaajauransa päättänyt koripalloilija, pelipaikaltaan pelintekijä. Hän pelasi ammattilaisena NBA:ssa vuosina 1996–2014.
Fisherin varasi NBA:han vuoden 1996 varaustilaisuudessa 24. vuorolla Los Angeles Lakers, jonka lisäksi Fisher edusti pelaajana Golden State Warriorsia, Utah Jazzia, Oklahoma City Thunderia ja Dallas Mavericksia. Yliopistotasolla hän pelasi vuosina 1992–1996 Arkansasin yliopiston joukkueessa, Arkansas Razorbacksissä.
Pelintekijänä pelannut Fisher voitti Lakersia edustaen yhteensä viisi NBA:n mestaruutta kausina 1999–2000, 2000–2001, 2001–2002, 2008–2009 ja 2009–2010.
Fisher lopetti pelaajauransa kevään 2014 jälkeen. Pudotuspeleistä pudonnut New York Knicks erotti valmentajansa ja nimitti Fisherin uudeksi päävalmentajakseen. Fisher erotettiin toimestaan helmikuussa 2016.
Kesällä 2016 Fisher vihjaili paluuaikeistaan NBA-kentille, tällä kertaa pelaajana.
Aiheesta muualla

Kuvia tai muita tiedostoja aiheesta Derek Fisher Wikimedia Commonsissa
Dunnideerin linna

Dunnideerin linna
Dunnideerin linna on noin vuonna 1260 rakennettu torni, joka on nykyään rauniona. Se on osittain rakennettu paikalla olleen esihistoriallisen linnoituksen osista.
Paikalta on löydetty 1300–1400-luvuille ajoitettuja esineitä.
Degerbyn seurakunta

| Degerbyn seurakunta> Degerby församling |
| --- | --- |
 Degerbyn kirkko lokakuussa 2018
Suuntautuminen:  luterilaisuus
Kirkkokunta:  Suomen evankelis-luterilainen kirkko
Hiippakunta:  Porvoon hiippakunta
Rovastikunta:  Raaseporin rovastikunta
Perustettu:  1923
Lakkautettu:  1950
Kirkkoherra:  Arvid Wigge (1923-1944)
Pääkirkko:  Degerbyn kirkko
Infobox OKNimi-testi OK: 
Degerbyn seurakunta (ruots. Degerby församling) on entinen evankelis-luterilainen seurakunta Inkoon Degerbyssä. Seurakunnan pääkirkkona toimi Degerbyn kirkko. Degerbyn seurakunta lakkasi olemasta 1. tammikuuta 1950, kun seurakunta liitettiin Inkoon seurakuntaan. Suurin osa Degerbystä jäi Porkkalan vuokra-alueen alle 1944 ja loput Degerbystä liitettiin Inkoon kuntaan 1. tammikuuta 1946.
Degerby perustettiin Inkoon saarnahuonekunnaksi vuonna 1746. Tuolloin valmistui myös Degerbyn puukirkko. Saarnahuonekunta sai oman papin 1757. Degerbystä tuli Inkoon kappeli vuonna 1864. Itsenäisen seurakunnan aseman Degerbyn seurakunta sai vuonna 1923.
Degerbyn seurakunnan sinettileima.
Degerbyn pappila paloi 15. maaliskuuta 1833, jolloin osa seurakunnan arkistosta ja muusta omaisuudesta tuhoutui.
Papisto

Epätäydellinen lista Degerbyn papistosta:
Papisto > Kirkkoherrat

Arvid Wigge (1923–1950)
Papisto > Kappalaiset

Johan Emil Telenius (1864–1869)
Mauritz Hultman (1871–1874)
Karl Mikael Erenius (1881–1904)
Erik Gabriel Ljufström (1905–1910)
Inkoon papisto hoiti kappalaisen virkaa vuosina 1904–1905.
Papisto > Saarnaajat

Anders Vilhelm Fagerlund (1802–1817)
Lars Johan Borgström (1813–1825)
Lorenz Reinhold Numander (1825–1847)
Frans Josef Vadén (1848–1854)
Johan Gustaf Mannelin (1854–1864)